internet vaartha 347 Views
హైదరాబాద్‌ : మైక్రోసాప్ట్‌ కంపెనీ తాజాగా నోకియా 230 డ్యూయల్‌ సిమ్‌ ఫోన్‌ను విడుదల చేసింది. ప్రీమియం ఫీచర్లు ఉన్న ఈ ఫోన్‌ ఇంటర్నెట్‌ సదుపాయం కూడా ఉంది. ఫీచర్‌ ఫోన్‌లో అన్ని సదుపాయాలున్న ఫోన్‌ను విడుదల చేస్తున్నట్లు కంపెనీ ప్రకటించింది. నోకియా 230 డ్యూయల్‌సిమ్‌తో వస్తోంది. ధర రూ.3949లుగా కంపెనీ ప్రకటించింది. డైరెక్టర్‌ టి.ఎస్‌.శ్రీధర్‌ మాట్లాడుతూ టచ్‌ఫోన్లతో పాటు ఫీచర్‌ ఫోన్‌ ప్రీమియం మార్కెట్‌ పెరుగుతోందని, నాన్‌టచ్‌ ఫీచర్‌ఫోన్‌లలో ఎక్కువ ఫీచర్లను ఇష్టపుడుతున్నందున నోకియా 230ఈ అవసరాలు తీరుస్తుందన్నారు.  23గంటల బ్యాటరీ, 22 రోజుల స్టాండ్‌బై టైమ్‌ లభిస్తాయి. 2.8 అంగుళాల స్క్రీన్‌తో ఈ ఫోన్‌ అందుబాటులోకి తెచ్చినట్లు శ్రీదర్‌ చెప్పారు.